Številka: 35400-1/2024/5

Datum: 19. 9. 2024

**PROGRAM ODPRAVE POSLEDIC NEPOSREDNE ŠKODE NA STVAREH ZARADI POPLAV 4. AVGUSTA 2023 NA PODROČJU JAVNIH SOCIALNOVARSTVENIH ZAVODOV –SPREMEMBA ŠT. 1**

VSEBINA:

**1. Uvod**

**2. Opis dosedanjih aktivnosti**

2.1 Ocena škode

**3. Program odprave posledic nesreče**

3.1 Vrsta in predvideno število objektov, ki jih je potrebno obnoviti

3.2 Predlog ukrepov pri odpravi posledic nesreče

3.3 Ocena višina sredstev po posameznih ukrepih za odpravo posledic naravne

 nesreče na objektih na področju javnih socialnovarstvenih zavodov

3.4 Poraba sredstev v posameznih proračunskih letih

3.5 Nosilci izvedbe posameznih ukrepov odprave posledic iz programa

1. **Uvod**

Ministrstvo za solidarno prihodnost je pripravilo Program odprave posledic neposredne škode na stvareh zaradi poplav 4. avgusta 2023 na področju javnih socialnovarstvenih zavodov, ki ga je potrdila Vlada Republike Slovenije s sklepom št. 35400-1/2024/3 z dne 18. 1. 2024 (v nadaljnjem besedilu: Program).

Ocena sredstev potrebnih za odpravo posledic naravne nesreče v Programu je temeljila na ocenjeni škodi občinskih komisij, ki je bila vnesena v sistem Ajda. Celovitih projektantskih ocen odprave nastale škode, v času priprave in sprejema Programa, upravičenci še niso imeli izvedenih projektantskih ocen za odpravo posledic nastale škode, prav tako niso bili pripravljeni in sprejeti investicijski dokumenti.

Posamezni upravičenci so nastalo škodo sanirali iz lastnih sredstev ter iz sredstev integralnega Proračuna Republike Slovenije v letu 2023.

Pri enem od upravičencev, Centru za usposabljanje, delo in varstvo Črna na Koroškem je prišlo pri pripravi investicijske dokumentacije do večjega odstopanja pri oceni potrebnih proračunskih sredstev za odpravo posledic nastale škode.

Zaradi zgoraj navedenega je Ministrstvo za solidarno prihodnost Vladi Republike Slovenije predložilo spremembo Programa št. 1.

Šesti odstavek 1. točke Programa se spremeni tako, da se glasi:

»V Programu je zajeta odprava neposredne škode, ki je nastala pri naslednjih osebah javnega prava - upravičenci:

* Koroški dom starostnikov, Črneče 146, 2370 Dravograd,
* Center za usposabljanje, delo in varstvo, Črna na Koroškem, Center 144, 2393 Črna na Koroškem,
* Dom upokojencev dr. Franceta Bergelja, Jesenice, Ulica Staneta Bokala 4, 4270 Jesenice.«
1. **Opis dosedanjih aktivnosti**
	1. ***Sprememba ocene sredstev potrebnih za odpravo nastale škode***

Peti odstavek točke 2.1 Progama se spremeni tako, da se glasi:

»Posamezni upravičenci so pripravili projektantsko oceno potrebnih sredstev za odpravo posledic neposredne škode na stvareh in jih obravnava ta Program. Višina škode za posameznega upravičenca je razvidna iz Preglednice št. 1 - OBJEKTI.«

1. **Program odprave posledic nesreče**

**3.1 *Vrsta in predvideno število stvari/objektov, ki jih je potrebno obnoviti***

Glede na navedeno je spremembo Programa št. 1. v obravnavo predložilo Ministrstvo za solidarno prihodnost, kot pristojni državni organ, ki je zadolžen za vzdrževanje objektov v državni lasti, v kateri se izvaja institucionalno varstvo ter varstvo, vodenje in delo pod posebnimi pogoji in drugi socialnovarstveni programi.

Preglednica št. 1 se spremeni tako, da se glasi:

»Preglednica št. 1 - OBJEKTI

|  |  |  |  |  |
| --- | --- | --- | --- | --- |
| **JAVNI ZAVOD** | **VRSTA IN NASLOV NEPREMIČNINE** | **OBČINA** | **KATASTRSKA OZNAKA NEPREMIČINE** | **OCENA SREDSTEV ZA OBNOVO PO ŠKODNEM DOGODKU** |
| **Koroški dom starostnikov** | Javornik 11, 2390 Ravne na Koroškem – bivalna enota, kulturni spomenik (dvorec Javornik) | RAVNE NA KOROŠKEM | parc. št. 110/4, ID stavbe 22k. o. 882 Ravne | **100.819,60 EUR z vključenim DDV**Sanacija škode na objektu po izdelanem sanacijskem elaboratu in investicijski dokumentaciji. |
| **Center za usposabljanje, delo in varstvo Črna na Koroškem** | Center 155, 2393 Črna na Koroškem – bivalna enota, delavnica | ČRNA NA KOROŠKEM | parc. št. 119/3, ID stavbe 267k. o. 906 Črna  | **1.157.895,73 EUR z vključenim DDV****S**anacije škode na objektu po izdelanem sanacijskem elaboratu in investicijski dokumentaciji.  |
| **Dom počitka Mengeš** | Glavni trg 13, 1234 Mengeš – bivalna enota | MENGEŠ | parc. št. 138/2, ID stavbe 1614 k. o. 1938 Mengeš | **202.042,98 EUR z vključenim DDV**  |

«

**Peti odstavek točke 3.1 Programa se spremeni tako, da se glasi:**

»Ocena potrebnih sredstev za obnovo po škodnem dogodku iz Preglednice št. 1 tako skupaj znaša **1. 460,758,31 EUR.«**

**Šesti odstavek točke 3.1 Programa se črta.**

**Sedmi odstavek točke 3. 1 Programa se spremeni tako, da se glasi:**

»Ocena vrednosti investicijskih in projektnih dokumentacij za sanacijo objektov iz Preglednice
št. 1 je ocenjena na 100**.**000,00 EUR in gre za nenačrtovana sredstva za namen izdelave investicijske dokumentacije in projektne dokumentacije.«

**Osmi, deveti in deseti odstavek točke 3. 1 Programa se črtajo.**

* 1. ***Predlog ukrepov***

Program določa izvedbo **ukrepov odprave posledic nesreče, kot izhajajo iz 3.3 točke tega Programa.**

Skladno s prvim odstavkom 3. člena ZOPNN sredstev ni dopustno uporabiti za zagotovitev osnovnih pogojev za življenje, intervencije in druge ukrepe v skladu s predpisi, ki urejajo varstvo pred naravnimi in drugimi nesrečami.

**Točka 3. 3 Programa se spremeni tako, da se glasi:**

*»****3.3 Ocena višine sredstev po posameznih ukrepih odprave posledic naravne nesreče***

Program vsebuje ocenjeno višino potrebnih sredstev državnega proračuna za Ministrstvo za solidarno prihodnost po ukrepih.

V preglednici 3 je podan pregled potrebnih sredstev po ukrepih.

Preglednica 3: Pregled potrebnih sredstev po ukrepih

|  |  |
| --- | --- |
| Ministrstvo za solidarno prihodnost (ukrep) | Predlog višine dodelitve državnih sredstev (v evrih) |
| Sanacija škode na objektih | 1.460.758,31 |
| Izdelava investicijske in projektne dokumentacije  |  100.000,00 |
| Sanacija zemljišča in izvedba geotehničnih del | 594.625,00 |
| Izdelava študij | 10.000.00 |
| **SKUPAJ** | **2.165.383,31** |

«

**Točka 3.4 Programa se spremeni tako, da se glasi:**

*»****3.4 Poraba sredstev v posameznih proračunskih letih***

Za izvedbo ukrepov iz 3.3 točke tega Programa za obnovo stvari v državni lasti se zagotovijo sredstva v državnem proračunu **v višini 2.165.383,31 EUR.**«